Diari Oficial de la Generalitat Valenciana


Sumari del DOGV 9323, del 22-04-2022 (2022/3036)

RESOLUCIÓ de 2 d'abril de 2022, del vicepresident de la Comissió de Control del Pla de Pensions per al Personal Empleat Públic de la Generalitat, per la qual es dona publicitat a l'acord d'aquesta comissió de control, de 23 de març de 2022, pel qual es modifica l'article 39 de les especificacions del Pla de Pensions.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9323

Data del DOGV
:   22-04-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/3036


Data del document
:   02-04-2022

Organisme emissor
:   Conselleria de Justícia, Interior i Administració Pública

Tipus de document
:   Resolució

Anàlisi jurídica

 Descriptors 

:   * Conselleria de Justícia, Interior i Administració Pública
    * funcionari
    * concurs administratiu

RESOLUCIÓ de 2 d'abril de 2022, del vicepresident de la Comissió de Control del Pla de Pensions per al Personal Empleat Públic de la Generalitat, per la qual es dona publicitat a l'acord d'aquesta comissió de control, de 23 de març de 2022, pel qual es modifica l'article 39 de les especificacions del Pla de Pensions. [2022/3036]  
  
La Comissió de Control del Pla de Pensions per al Personal Empleat Públic de la Generalitat, en la seua reunió del 23 de març de 2022, va acordar la modificació de l'apartat 2 de l'article 39, «Funcionament de la Comissió de Control», per a contemplar la possibilitat de celebrar reunions de manera telemàtica.  
A fi de donar la major difusió possible a la modificació de les especificacions del Pla de Pensions adoptada per la Comissió de Control, s'acorda:  
  
Únic  
Donar publicitat en el Diari Oficial de la Generalitat Valenciana a la modificació de les especificacions del Pla de Pensions per al Personal Empleat Públic de la Generalitat, aprovada en la reunió del 23 de març de 2022, que figura com a annex I.  
  
València, 2 d'abril de 2022.- El vicepresident de la Comissió de Control del Pla de Pensions per al Personal Empleat Públic de la Generalitat (p. s. del president, art. 39.8 de les especificacions del Pla de Pensions): José Manuel García Layunta.  
  
  
ANNEX I  
  
Es modifica l'apartat 2 de l'article 39 de les especificacions del Pla de Pensions per al Personal Empleat Públic de la Generalitat, que queda redactat com segueix:  
  
2. La Comissió de Control es reunirà semestralment amb caràcter ordinari degudament convocada per la persona titular de la seua presidència, amb almenys tres dies hàbils d'antelació, acompanyant a la convocatòria l'ordre del dia proposat.  
També podrà reunir-se amb caràcter extraordinari totes les vegades que siga convocada a iniciativa de la persona que exercisca la presidència, o per sol·licitud d'una quarta part de les que integren la comissió, amb la mateixa antelació.  
Les reunions de la Comissió de Control, en la forma i condicions previstes per la normativa aplicable, podran ser convocades per a la celebració de manera telemàtica (sense l'assistència física de les persones membres o les seues representants). En aquest cas, la reunió es considerarà celebrada en el domicili social de la seu de la Comissió establida en aquestes especificacions, amb independència d'on es trobe la persona que exercisca la presidència.  
Així mateix, quan la reunió de la Comissió de Control siga telemàtica, l'anunci de convocatòria haurà d'informar dels tràmits i procediments que hauran de seguir-se per al registre i la formació de la llista d'assistents, per a l'exercici per aquests dels seus drets i per a l'adequat reflex en l'acta del desenvolupament de la reunió.  
En tot el que no està previst en aquest article 39, les reunions de la Comissió de Control que se celebren de manera telemàtica s'hauran de sotmetre a les regles generals aplicables a les comissions de control presencials, adaptades, si és el cas, a les especialitats que deriven de la seua naturalesa.  
Podran assistir a les reunions de la Comissió de Control representants de l'entitat gestora, quan la reunió se celebre a petició d'aquesta, o quan havent sol·licitat assistir s'aprove per la majoria de les persones assistents la seua presència en la sessió. La Comissió de Control del Pla podrà, igualment, invitar a assistir a les seues reunions representants de l'entitat gestora o dipositària, així com personal tècnic o assessor extern, sempre que ho considere oportú.